
OSNUTKI ZA PLAKAT ZA BAZAR IN E – VOŠČILNICE ZA NOVOLETNE PRAZNIKE Z VLOŽNIM LISTOM IN ZAPISOM, MISLIJO ZA PRAZNIČNI ČAS
Tisti, ki ste že v razredu delali osnutke v računalniški grafiki za plakat za bazar  in e-voščilnico ali vložni list, in boste morda delo nadaljevali doma, mi osnutke dela lahko pošljete na naslov natasa.frank@center-iris.si. Brez vašega dovoljenja in dovoljenja vaših staršev jih ne bomo nikjer objavili, le  skupaj bomo pregledali, kaj bi lahko dali v tisk, in po počitnicah še kaj popravili, dodali ali se o pogovorili ideji, da lahko dokončate likovni izdelek. Ostali lahko idejo zaenkrat izpopolnite v klasičnih risarskih in slikarskih tehnikah. 

Velikost formata za vse tri izdelke je lahko poljubna, sicer pa je standardna različica za vložni list 10 x 10 cm, za e- voščilnico pa 10 x 15 cm. Podpis in logotip bomo prav tako urejali naknadno.
 
Plakat

Bazar bo potekal v sredo, 6. 12. 2023 v Centru IRIS. Tisti, ki se boste posvetili plakatu, na likovno kompozicijo vključite dan, datum in kraj dogodka. Lahko pa naredite samo risbo, sliko v računalniškem programu (Inkscape, CorelDRAW, Photoshop, itn.) in bomo napis dodali naknadno, kot tudi logotip Centra IRIS.

En plakat kot predlogo bomo naredili iz vaših združenih del, kar bomo delali po počitnicah kot skupni projekt. Ostalo, individualno ustvarjanje, naj bo vaš lastni likovni izraz, uporabite način likovnega jezika, ki vam je blizu, sami izberite motiviko, kar smo delali že dosedaj.

E-voščilnica in vložni list

E-voščilnica in vložni list naj bosta slogovno v harmoniji. Tisti, ki se boste dokončali idejo, ki jo že razvijate, razmislite o misli, ki bi bila primerna za napis na vložnem listu, lahko poiščete tudi citat iz poezije ali napišete svojega lastnega, ipd. Posvetite se likovni motiviki, izbiri likovnih izrazil, v katerih se dobro znajdete, končni izdelek naj odraža občutek prazničnega časa. Izbira programov je vaša. Nekateri boste svoje ideje združili, zato lahko naredite več različic zamisli.





